Pär Lagerkvist

Pär Fabian Lagerkvist (Växjö, 23. maj 1891. - Stockholm, 11. juli 1974.), švedski književnik. 

 Biografija 
Vrlo rano se suprotstavlja obiteljskoj religioznosti i prihvaća vjeru u svijet budućnosti, te objavljuje svoje prve oporbenjačke tekstove i po idejama i po izboru. U kritičko-teorijskim radovima napada izrođeni naturalizam, zahtijevajući od književnosti jednostavnost folklorne predaje. Uzor su mu neposrednosti i sažetost Biblije, Kurana, sjevernjačkih saga i stare egipatske lirike. Prvi je švedski ekspresionista, u pjesmama i dramama izražava kaotični svijet iz doba Prvog svjetskog rata, oslanjajući se na djela kasnog Strindberga. U međuratnom razdoblju u njegovo djelo probijaju i svjetliji tonovi, koji se 30-ih godina ponovo pomračuju, kada Lagerkvist nastupa kao oštar borac protiv diktature i nečovječnosti. Godine 1933. kada Hitler dolazi na vlast, Lagerkvist piše "Krvnika", djelo koje je nedvojben protest protiv nasilja. Neprestano obuzet problemom zla, u svojoj najznačajnijoj prozi "Patuljak", predstavlja utjelovljenje svih negativnih ljudskih osobina, pa pomoću likova renesanse, simbolizira moderna stanja. Godine 1951. dobio je Nobelovu nagradu za književnost.

 Djela 

 "Željezo i ljudi" 
 "Vječiti smješak" 
 "Okrutne priče" 
 "Baraba" 
 "Sibila" 
 "Hodočasnik na moru" 
 "Posljednji čovjek" 
 "Čovjek bez duše" 
 "Pobjeda u tmini"

Lagerkvist, Pär
Lagerkvist, Pär
Lagerkvist, Pär
Lagerkvist, Pär